
84 DR.31.3.2003 
 
negara.  Berapa menyeluruhkah perkara ini?  Adakah perkara ini mandatori?  Kalau tidak 
buat apa yang hendak dikenakan?  Mesti ada satu temporary measure, satu penalti yang 
sementara.  Kalau orang ingkar melaksanakan perkara ini mesti dikenakan tindakan.  Kalau 
tidak, saya bimbang perkara ini akan merebak ke Malaysia dan Malaysia akan menjadi 
sebuah negara yang disenaraihitamkan dari senarai pelancong-pelancong yang cuba 
datang ke negara ini. 

Tuan Yang di-Pertua, itulah di antara beberapa perkara yang saya hendak 
sebutkan. Saya harap kita akan bertindak dengan segera secara coordinated atau 
bermakna secara diselaraskan. Jangan Kementerian Kesihatan membuat satu 
pengumuman, Imigresen tidak tahu, Kastam tidak tahu, pengusaha airport tidak tahu dan 
sebagainya.  Saya minta diadakan satu task force, diadakan satu jawatankuasa ad hoc 
yang melibatkan semua mereka yang terlibat dengan pelancongan, dengan penerbangan 
dan kawalan keselamatan, border control, dengan izin.  Saya minta perkara ini 
dilaksanakan dan saya harap akan dilaksanakan dengan seberapa segera.   

Dengan itu, Tuan Yang di-Pertua, saya menyokong.  Terima kasih. 

 Timbalan Yang di-Pertua [Datuk Lim Si Cheng]:  Gelang Patah.  Yang 
Berhormat, sepuluh minit. 

5.27 ptg. 

 Tuan Chang See Ten [Gelang Patah]:  Tuan Yang di-Pertua, terima kasih.  Saya 
ingin timbulkan dalam hal yang berkenaan yang terlibat dengan Kementerian Dalam Negeri 
dalam perbahasan Akta Perbekalan ini. 

 Tuan Yang di-Pertua, sejak kebelakangan ini, masyarakat kita dilanda masalah 
jenayah yang kian berleluasa di samping pelbagai kemelut sosial yang telah pun 
mengancam ketenteraman awam. 

 Secara umumnya masalah-masalah yang dihadapi oleh masyarakat kita terbahagi 
kepada empat masalah utama: 

(i) kegiatan-kegiatan jenayah yang kian berleluasa; 

(ii) ancaman kongsi-kongsi gelap; 

(iii) pusat-pusat perjudian haram, mesin slot atau cyber café;    

(iv) pusat-pusat hiburan dengan pengedaran pil khayal, ecstasy pills. 

 Tuan Yang di-Pertua, yang pertama, tentang kegiatan-kegiatan jenayah 
yang kian berleluasa, dewasa ini kegiatan-kegiatan jenayah telah mengancam keselamatan 
dan kesejahteraan sekalian warga negara dalam negara kita, kes-kes pecah rumah atau 
cubaan pecah rumah dan kegiatan samun berlaku dengan kerap.  Daripada maklum balas 
orang ramai, tiga jenis kes jenayah yang sering berlaku ialah seperti berikut: 

(i) pecah atau ceroboh rumah atau cubaan pecah rumah secara 
berkumpulan khususnya pada lewat malam; 

(ii) samun atau rompak berkumpulan, di mana dua orang perompak 
menaiki motosikal menikam tayar kenderaan mangsa lalu 
merampas wang atau harta mangsa ketika mereka mahu atau 
sedang menukar tayar gantian; 

(iii) perampas beg tangan dari belakang pejalan kaki. 

 Timbalan Yang di-Pertua [Datuk Lim Si Cheng]:   Yang Berhormat, ada 
lagi tujuh minit, sila sambung esok. 

 Tuan Chang See Ten:  Terima kasih. 

 Timbalan Yang di-Pertua [Datuk Lim Si Cheng]:   Ahli-ahli Yang Berhormat, 
Dewan yang mulia ini ditangguhkan sekarang sehingga pukul 10.00 pagi hari esok. 

 Dewan ditangguhkan pada pukul 5.30 petang. 



Tuan Yang di-Pertua, itulah di antara beberapa perkara yang saya hendak sebutkan. Saya harap kita akan bertindak dengan segera secara coordinated atau bermakna secara diselaraskan. Jangan Kementerian Kesihatan membuat satu pengumuman, Imigresen tidak tahu, Kastam tidak tahu, pengusaha airport tidak tahu dan sebagainya. Saya minta diadakan satu task force, diadakan satu jawatankuasa ad hoc yang melibatkan semua mereka yang terlibat dengan pelancongan, dengan penerbangan dan kawalan keselamatan, border control, dengan izin. Saya minta perkara ini dilaksanakan dan saya harap akan dilaksanakan dengan seberapa segera. Dengan itu, Tuan Yang di-Pertua, saya menyokong. Terima kasih. Timbalan Yang di-Pertua [Datuk Lim Si Cheng]: Gelang Patah. Yang Berhormat, sepuluh minit. 5.27 ptg. Tuan Chang See Ten [Gelang Patah]: Tuan Yang di-Pertua, terima kasih. Saya ingin timbulkan dalam hal yang berkenaan yang terlibat dengan Kementerian Dalam Negeri dalam perbahasan Akta Perbekalan ini. Tuan Yang di-Pertua, sejak kebelakangan ini, masyarakat kita dilanda masalah jenayah yang kian berleluasa di samping pelbagai kemelut sosial yang telah pun mengancam ketenteraman awam. Secara umumnya masalah-masalah yang dihadapi oleh masyarakat kita terbahagi kepada empat masalah utama: (i) kegiatan-kegiatan jenayah yang kian berleluasa; (ii) ancaman kongsi-kongsi gelap; (iii) pusat-pusat perjudian haram, mesin slot atau cyber cafe; (iv) pusat-pusat hiburan dengan pengedaran pil khayal, ecstasy pills. Tuan Yang di-Pertua, yang pertama, tentang kegiatan-kegiatan jenayah yang kian berleluasa, dewasa ini kegiatan-kegiatan jenayah telah mengancam keselamatan dan kesejahteraan sekalian warga negara dalam negara kita, kes-kes pecah rumah atau cubaan pecah rumah dan kegiatan samun berlaku dengan kerap. Daripada maklum balas orang ramai, tiga jenis kes jenayah yang sering berlaku ialah seperti berikut: (i) pecah atau ceroboh rumah atau cubaan pecah rumah secara berkumpulan khususnya pada lewat malam; (ii) samun atau rompak berkumpulan, di mana dua orang perompak menaiki motosikal menikam tayar kenderaan mangsa lalu merampas wang atau harta mangsa ketika mereka mahu atau sedang menukar tayar gantian; (iii) perampas beg tangan dari belakang pejalan kaki. Timbalan Yang di-Pertua [Datuk Lim Si Cheng]: Yang Berhormat, ada lagi tujuh minit, sila sambung esok. Tuan Chang See Ten: Terima kasih. Timbalan Yang di-Pertua [Datuk Lim Si Cheng]: Ahli-ahli Yang Berhormat, Dewan yang mulia ini ditangguhkan sekarang sehingga pukul 10.00 pagi hari esok. Dewan ditangguhkan pada pukul 5.30 petang.